حامد الانصاری غازی

حامد الانصاری غازی (1909ء - 16 اکتوبر 1992ء) ایک بھارتی مسلمان عالم تھے، جو دو ہفتہ وار اخبار مدینہ (بجنور) کے ایڈیٹر تھے۔ وہ محمد میاں منصور انصاری کے بیٹے اور ندوۃ المصنفین کے بانیوں میں سے ایک تھے۔ وہ مجلس شوریٰ دار العلوم دیوبند کے ارکان میں سے ایک اور  اسلام کا نظام حکومت  اور  خلق عظیم  جیسی کئی کتابوں کے مصنف بھی تھے۔

سوانح 
حمید الانصاری غازی 1909ء کو انبھٹہ، سہارنپور میں پیدا ہوئے تھے۔ ان کے والد محمد میاں منصور انصاری تحریک ریشمی رومال کے بڑے رہنماؤں میں سے ایک تھے۔

غازی نے اپنی ابتدائی تعلیم اپنے نانا صدیق احمد انبیٹھوی کی رہنمائی میں مکمل کی۔ انھوں نے 1922ء سے 1927ء کے درمیان دار العلوم دیوبند اور جامعہ اسلامیہ تعلیم الدین ڈابھیل میں تعلیم حاصل کی۔ وہ انور شاہ کشمیری کے اجل تلامذہ میں سے تھے۔انھوں نے جامعہ پنجاب سے "منشی" اور "فاضل" کے امتحانات میں کامیابی حاصل کی۔

اپنی تعلیم مکمل کرنے کے بعد غازی تین سال تک  الجمعیت  سے وابستہ رہے اور پھر بجنور کے ایک اخبار مدینہ کے مدیر بن گئے۔ کچھ سالوں کے بعد انھوں نے اپنے آپ کو کچھ عرصے کے لیے تاجور نجیب آبادی کے  نقاد  سے جوڑا اور پھر عتیق الرحمن عثمانی، حفظ الرحمن سیوہاروی اور سعید احمد اکبر آبادی کے ساتھ ندوۃ المصنفین قائم کیا۔ دریں اثنا انھوں نے مدرسہ صولتیہ کے مہتمم محمد سلیم مہاجر مکی کی درخواست پر مکہ پر مبنی میگزین  ندائے حرم  کے مدیر کی حیثیت سے خدمات انجام دیں۔ 1942ء میں وہ دوبارہ مدینہ میں شامل ہوئے اور پانچ سال تک اس سے وابستہ رہے۔

1950ء میں غازی بمبئی منتقل ہو گئے۔ بمبئی میں وہ 1956 تک جمعیت علماء مہاراشٹر کی طرف سے شائع ہونے والے روزنامہ  جمہوریت  کے مدیر رہے۔ اس روزنامہ کا نام بدل کر  کرلیا گیا؛ اور غازی نے اسی نام  جمہوریت  کا استعمال کرتے ہوئے اپنا ایک نیا روزنامہ شروع کیا۔

غازی کو 1382 ہجری میں مجلس شوریٰ دار العلوم دیوبند کا رکن مقرر کیا گیا۔ ان کا انتقال بمبئی میں 16 اکتوبر 1992ء کو ہوا۔

ادبی خدمات 
غازی کی کتابوں میں شامل ہیں۔:
 اسلام کا نظام حکومت
 خلق عظیم
 صد سالہ یادگار: 1857ء سے 1957ء تک ہندوستان کی جنگ آزادی میں مسلمانوں کے خون کا حصہ۔

ذاتی زندگی 
حامد الانصاری غازی کا نکاح محمد طیب قاسمی کی صاحب زادی ہاجرہ نازلی سے ہوا۔ نازلی بیس اردو ناولوں کی مصنفہ ہیں۔ ہند امریکی مصنف و ماہر تعلیم عبید اللہ غازی انھیں کے فرزند ہیں۔

حوالہ جات 

1909ء کی پیدائشیں
1992ء کی وفیات
اردو مصنفین
بھارتی مصنفین
جامعہ اسلامیہ تعلیم الدین کے فضلا
دیوبندی شخصیات
فضلا جامعہ پنجاب
دار العلوم دیوبند کے فضلا
ہندوستانی صحافی
بیسویں ویں صدی کے ہندوستانی مسلمان
بھارت کے اردو مصنفین
بھارت کے سنی علما
ضلع سہارنپور کی شخصیات
ویکی ڈیٹا سے مطابقت رکھنے والی مختصر تفصیل